Много година касније променила је своја два кључна биографска податка: почела је да се представљала се као Фрида Кало и тврдила је да је рођена 7. јула 1910. године како би се тај датум поклапао са почетком Мексичке револуције. Са шест година разболела се од дечје парализе, због чега је девет месеци лежала у кревету и трпела несносне болове. Након опоравка, као последица болести, једна нога остала јој је тања и краћа од друге, због чега је неретко била предмет подсмеха својих вршњака. Међутим, то је није обесхрабривало. Једноставно, није се тога стидела, била је поносна, пркосна и сопствени недостатак претворила је у предност. Мајка ју је потајно сажаљевала, али од оца је добијала подршку и дивљење. Говорио јој је како је боља од других јер је храбрија и паметнија. Била му је љубимица, од његових шест кћери једино се она школовала.